Diari Oficial de la Generalitat Valenciana


Sumari del DOGV 6838, del 10-08-2012 (2012/7514)

RESOLUCIÓ de 25 de juliol de 2012, de la Direcció General de Centres Docents, per la qual s'aprova transferir una dotació econòmica als centres d'educació especial públics de titularitat de les corporacions locals i privats concertats d'educació especial per a l'adquisició de llibres de text i de material didàctic i informàtic durant el curs 2012-2013 per a sufragar els gastos derivats dels materials escolars utilitzats per a desenrotllar el procés d'aprenentatge del seu alumnat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6838

Data del DOGV
:   10-08-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/7514


Data del document
:   25-07-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Descriptors 

:   * ajuda pública

RESOLUCIÓ de 25 de juliol de 2012, de la Direcció General de Centres Docents, per la qual s'aprova transferir una dotació econòmica als centres d'educació especial públics de titularitat de les corporacions locals i privats concertats d'educació especial per a l'adquisició de llibres de text i de material didàctic i informàtic durant el curs 2012-2013 per a sufragar els gastos derivats dels materials escolars utilitzats per a desenrotllar el procés d'aprenentatge del seu alumnat. [2012/7514]  
La Llei Orgànica 2/2006, de 3 de maig, d'Educació (BOE núm. 106, de 4 de maig), en l'article 74 establix que «l'escolarització de l'alumnat que presenta necessitats educatives especials es regirà pels principis de normalització i inclusió i assegurarà la seua no-discriminació i la igualtat efectiva en l'accés i la permanència en el sistema educatiu, i es podran introduir mesures de flexibilització de les distintes etapes educatives, quan es considere necessari».  
De conformitat amb l'esmentada Llei Orgànica d'Educació, l'Orde 31/2012, de 22 de juny, de la Conselleria d'Educació, Formació i Ocupació (DOCV núm. 6806, de 28 de juny), regula la convocatòria d'ajudes per a l'adquisició de llibres de text i de material didàctic i informàtic de l'alumnat d'Educació Primària, Educació Secundària Obligatòria i d'unitats d'educació especial escolaritzat en un centre públic o en un centre privat concertat i les bases per a determinar la dotació econòmica dels centres d'educació especial públics de titularitat de les corporacions locals, i privats concertats i centres d'acció educativa singular privats concertats, per a l'adquisició d'estos materials a la Comunitat Valenciana per al curs 2012-2013, i preveu en la base 1 de l'annex II esta necessària flexibilització a l'establir un procediment singular per a poder atendre les necessitats de material escolar de l'alumnat dels centres d'educació especial anteriorment mencionats.  
  
Vistes les sol·licituds d'ajudes econòmiques per a sufragar els gastos de les necessitats llibres de text i de material didàctic i informàtic de l'alumnat matriculat en els centres d'educació especial públics de titularitat de les corporacions locals i privats concertats.  
D'acord amb el que establix la disposició final primera de l'Orde 31/2012, de 22 de juny, de la Conselleria d'Educació, Formació i Ocupació abans mencionada, en la qual es delega en la Direcció General d'Ordenació i Centres Docents l'autorització per a dictar les resolucions necessàries per a l'execució de l'esmentada orde, resolc:  
  
Primer  
Transferir als centres docents públics de titularitat de les corporacions locals i privats concertats que figuren en l'annex l'import global per a l'adquisició dels llibres de text i material didàctic i informàtic, a fi de sufragar els gastos derivats de l'adquisició d'este material escolar que per les seues característiques específiques i singulars requerisca este alumnat per al curs 2012-2013.  
  
Segon  
La transferència s'abonarà amb càrrec a la línia de subvenció T0067000, del capítol IV, de la secció, servici, centre gestor i programa 47.73.37.333.03, de la Llei 10/2011, de 27 de desembre, de Pressupostos de la Generalitat per a l'exercici 2012 (DOCV núm. 6682, de 30 de desembre). L'import de la transferència ascendix a 68.460 euros.  
  
Tercer  
D'acord amb el que establix la base 1 de l'annex II de l'orde de convocatòria en relació amb el punt set, la comissió econòmica del consell escolar del centre supervisarà la gestió de les dotacions rebudes de la Conselleria d'Educació, Formació i Ocupació.   
La transferència de l'ajuda haurà de ser justificada pel centre en concepte de gastos derivats de les necessitats pròpies d'este alumnat, aportant el certificat del consell escolar, d'acord amb model de l'annex VI de l'esmentada Orde 31/2012, de 22 de juny, de la Conselleria d'Educació, Formació i Ocupació, i es donarà conformitat al fet que la dotació rebuda ha complit els objectius previstos per a esta.  
  
  
ANNEX / ANEXO  
  
  
  
Els centres hauran de conservar els documents justificatius de l'aplicació dels fons rebuts, incloent-hi els documents electrònics, mentres puguen ser objecte de les actuacions de comprovació i control, i tot això d'acord amb el que establix la Llei 38/2003, de 17 de novembre, General de Subvencions (BOE núm. 276, de 18 de novembre).  
  
  
Quart  
Els centres d'educació especial públics de titularitat de les corporacions locals i privats concertats detallats en l'annex d'esta resolució no estan incursos en les prohibicions per a obtindre la condició de beneficiari, previstes en els apartats 2 i 3 de l'article 13 de la Llei 38/2003, de 17 de novembre, General de Subvencions, i es troben al corrent de les seues obligacions tributàries i amb la Seguretat Social i de les obligacions per reintegrament de subvencions que, si és el cas, els hagen exigit, de conformitat amb el que determinen els articles 47.7.5 del text refós de la Llei d'Hisenda Pública de la Generalitat i 34.5 de la Llei 38/2003 abans esmentada, General de Subvencions, així mateix complixen els requisits de la subvenció i els fins d'esta.   
  
  
Quint  
Esta resolució i l'annex es publicaran en el Diari Oficial de la Comunitat Valenciana, en el tauler d'anuncis dels centres participants i en la pàgina web de la Conselleria d'Educació, Formació i Ocupació:  
   
.  
  
Sext  
Esta resolució produirà efectes a partir de l'endemà de ser publicada en el Diari Oficial de la Comunitat Valenciana.  
  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà interposar potestativament un recurs de reposició o bé plantejar directament un recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant de la consellera d'Educació, Formació i Ocupació en el termini d'un mes a comptar de l'endemà de ser publicada.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada.   
  
València, 25 de juliol de 2012.- El director general de Centres Docents: Jorge Cabo Martínez.